

**TÁJÉKOZTATÓ**

**Jánoshalma Városi Önkormányzat**

**Képviselő-testületének**

2026. január 29-i rendes ülésére

**Tárgy: Tájékoztató a Jánoshalma belterület 151 helyrajzi szám alatt található ingatlan bérbeadásával kapcsolatos pályázatról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Dr. Rennerné dr. Radvánszki Anikó jegyző |
| **Az előterjesztés előzetesen egyeztetve:** | Lengyel Endre polgármester  Ördögh Edit alpolgármester  Kasziba Sándor osztályvezető  Halász-Csiba Renáta |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Gazdaságfejlesztési és Városüzemeltetési Bizottság  Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Pályázati felhívás * Felhívás határidő hosszabbítására |

Jánoshalma, 2026. január 23.

**Tisztelt Képviselő-testület!**

Jánoshalma Városi Önkormányzat az önkormányzati vagyonról és a vagyongazdálkodásról szóló 6/2022. (IV.29.) számú önkormányzati rendelet és az Önkormányzat Képviselő-testületének 79/2025. (III.27.) Kt. számú határozatával jóváhagyott „Bérlő kiválasztására vonatkozó szabályozás” alapján, a Termelői piac felújítása Jánoshalmán elnevezésű TOP-1.1.1-21-BK1-2022-00001 számú projekt keretében „Termelői piac bérbeadása Jánoshalmán” elnevezésű pályázatot írt ki a Jánoshalma, 151 helyrajzi szám alatt található 2251 m2 nagyságú ingatlan bérbeadására.

A pályázati felhívást, valamint a mellékletét képező bérleti szerződés tervezetét a Képviselő-testület a 78/2025. (III.27.) Kt.sz határozatával jóváhagyta. A pályázat nyilvános megjelenésére azonban csak 2025. december 5. napján került sor, tekintettel a pályázati költség átcsoportosítás Irányító Hatóság általi jóváhagyásának az elhúzódása miatt.

Az ajánlattételi határidő 2026. január 12. 16 óra volt, mely időpont lejártáig ajánlat nem érkezett.

Tekintettel arra, hogy a pályázati feltételek megvalósulása miatt követelmény, hogy az Önkormányzat, mint Kedvezményezett érvényes szerződéssel rendelkezzen a pályázati kiírásban megjelölt ingatlan bérletére vonatkozóan, kiemelt fontossággal bír jelen kiírás eredményessége is.

Erre tekintettel javasolt a pályázat benyújtási határidejének a meghosszabbítása.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete a tájékoztatót tudomásul veszi, melyre tekintettel módosítja és jóváhagyja a TOP-1.1.1-21-BK1-2022-00001 számú pályázat keretében bérbeadásra kerülő Termelői piac vonatkozásában a bérlő kiválasztására vonatkozó Pályázati felhívás benyújtási határidejét.

A pályázati felhívás és a Bérleti szerződés tartalma egyebekben változatlan marad.

A Képviselő-testület felhatalmazza továbbá a polgármestert, hogy a határidő eredménytelen letelte esetén a pályázat benyújtási határidejét további egy hónnappal meghosszabbítsa.

**Felelős:** Lengyel Endre polgármester

**Határidő:** folyamatos