

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2026. január 29-i rendes ülésére

**Tárgy: Előterjesztés vérvételi lehetőség biztosításáról Jánoshalmán**

|  |  |
| --- | --- |
| **Előterjesztő:** | Nagy László elnök |
| **Előterjesztést készítette:** | Juhász Anikó osztályvezető |
| **Az előterjesztés előzetesen egyeztetve:** | Lengyel Endre polgármester  Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Humánpolitikai Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Kérelem * Támogatási Szerződés tervezet * Borota, Rém, Kéleshalom települések döntései |

Jánoshalma, 2026. január 23.

**Tisztelt Képviselő-testület!**

A Jánoshalmi Kistérségi Egészségügyi Központ Nonprofit Közhasznú Kft. (a továbbiakban: Egészségügyi Központ) és Jánoshalma Városi Önkormányzat között létrejött -a lakosság részére ingyenes vérvétel biztosításának finanszírozásához- szerződés 2025. december 31. napján lejárt. A lakossági vérvétel biztosításához újabb szerződés megkötése szükséges.

Előzmények:

2022. július 31. napjával a Synlab Hungary Kft. megszüntette a vérvételi lehetőséget Jánoshalmán a Kistérségi Egészségügyi Központban, azaz az addig biztosított személyzet bérét és a vérminták elszállítását a továbbiakban nem finanszírozta.

Az Egészségügyi Központ javaslatára, amennyiben a Jánoshalmi Önkormányzat lefinanszírozza a vérmintákat levevő személyek bérét és átvállalja a minták beszállításának költségét a kiskunhalasi laborba, abban az esetben a helyet biztosítja hozzá.

A vérvétel havi kiadása 300.000, - Ft/ hónap volt. A mintavételi csöveket a Synlab Hungary Kft. biztosítja.

Vérvétel eddigi kiadásai:

2022. év: 1.200.000, - Ft

2023. év: 3.600.000, -Ft

2024. első félév: 1.800.000, - Ft

2024. második félév: 1.800.000, -Ft

2025. 01-03.hó: 900.000, - Ft

2025.04.01-04.30.: 300.000, -Ft

2025.05.01-09.30.: 1.500.000, - Ft

2025. 10.01-12.31.: 900.000, - Ft

Mindösszesen: 12.000.000, - Ft

Amennyiben továbbra is szeretné az Önkormányzat a lakosság számára biztosítani az ingyenes vérvételt, úgy újabb döntés szükséges 2026. január 1. naptól célszerű 2026. december 31. napig.

Borota, Rém, Kéleshalom települések megkeresésre kerültek lakosonként 1.000, - Ft hozzájárulás megfizetése érdekében. Minden település különített el a célra pénzösszeget. Rém: 50 fő, Kéleshalom: 40 fő, Borota: 480 fő részére különített el fedezetet a költségvetésben. Határozatok az anyaghoz mellékelve.

Fontos meghatározni, hogy az Önkormányzat megelőlegezi-e a vérvétel kiadásait a Kft-nek, vagy utólagos elszámolás alapján fizeti ki a városra eső részt.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete a lakosok ellátása érdekében havi 300.000, - Ft, támogatást nyújt a Jánoshalmi Kistérségi Egészségügyi Központ Nonprofit Közhasznú Kft. részére a vérvételi lehetőség biztosítására 2026. január 1. naptól 2026. december 31. napjáig mindösszesen 3.600.000, - Ft összegben.

A Jánoshalmi Kistérségi Egészségügyi Központ Nonprofit Közhasznú Kft. minden hónap 5. napjáig köteles megküldeni elektronikus úton Jánoshalma Városi Önkormányzat részére, településekre lebontva a részletes vérvételi adatokat. Mellékelve a vérvételek darabszámát igazoló szállítói összesítő másolatával együtt.

**Felelős:** Lengyel Endre polgármester

**Határidő:** 2026. január 19.

**Fedezet:** 2026. évi költségvetés