

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2026. január 29-i rendes ülésére

**Tárgy: Előterjesztés** **a Homokhátsági Regionális Zrt-ben lévő részvények értékesítéséről**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Kasziba Sándor osztályvezető |
| **Az előterjesztés előzetesen egyeztetve:** | Lengyel Endre polgármester  Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű/**minősített **NÉV SZERINTI SZAVAZÁS** |
| **A honlapon nyilvánosságra hozható:** | **igen**/nem/részben |
| **Mellékletek:** | * Megkeresés |

Jánoshalma, 2026. január 23.

**Tisztelt Képviselő-testület!**

A DTKH Nonprofit Kft. és a KKMO Regionális Létesítményüzemeltető Kft. a mellékelt megkeresést juttatta el Önkormányzatunkhoz.

A cégek jelezték, hogy közösen megvásárolnák a Homokhátsági Regionális Zrt-ben lévő részvényeinket, melynek névértéke 132.900.000, - Ft. A részvényeinkért 172.674.731, - Ft-ot fizetnének.

Amennyiben a Képviselő-testület el szeretné adni a részvényeit, jelezni kell a vásárlók felé, akik kidolgozzák a vásárlás részleteit és megküldik a szükséges szerződés tervezetet.

A Homokhátsági Regionális Zrt-ben a részesedésünk 2,977 %, ebből látszik, hogy a cég életében nincs komoly döntési helyzetünk. A víziközmű vagyon ingyenes átadásából okulva javasoljuk, hogy éljünk a felajánlással és jelezzük értékesítési szándékunkat.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete úgy dönt, hogy értékesíteni kívánja a Homokhátsági Regionális Zrt-ben lévő részvényeit és értékesítési szándékáról értesíti a DTKH Nonprofit Kft. és KKMO Regionális Létesítményüzemeltető Kft-t, mint közös ajánlattevőket.

A Képviselő-testület felkéri a polgármestert, hogy a határozatról az ajánlattevőket értesítse.

**Felelős:** Lengyel Endre polgármester

**Határidő:** 2026. február 28.