

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2026. január 29-i rendes ülésére

**Tárgy: Előterjesztés járművek és egyéb eszközök értékesítéséről**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Kasziba Sándor osztályvezető |
| **Az előterjesztés előzetesen egyeztetve:** | Lengyel Endre polgármester  Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű/**minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Járművek és eszközök értékesítésre táblázat |

Jánoshalma, 2026. január 23.

**Tisztelt Képviselő-testület!**

Az önkormányzat tulajdonában vannak olyan járművek, illetve eszközök, melyeket nem vagy ritkán használunk, vagy olyan mértékű meghibásodása van, amire nem érdemes költeni. Részben azért nem használjuk őket, mert a feladatok nem kívánják meg használatukat, részben azért, mert az adott feladatra nem alkalmasak. Ezeket a járműveket, eszközöket célszerű értékesíteni és az értékesítésből befolyt összegből olyan járműveket, eszközöket vásárolni, mellyel a munkavégzés hatékonyabb lehet.

A mellékelt táblázatban feltüntetésre kerültek azok a járművek és eszközök, melyek értékesítésre kerülnének. Az erőgépek helyett szeretnénk vásárolni olyan kisebb méretű fülkés erőgépet és hozzá eszközöket, melyek közterületi munkára alkalmasabbak.

Az eladott gépkocsik helyett szeretnénk vásárolni a mezőőrség részére terepjáró képességgel bíró autót.

Az év során várhatóan lesznek még olyan eszközök, melyek értékesítését javasolni fogjuk egy későbbi időpontban.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete úgy dönt, hogy az előterjesztés mellékletében lévő járműveket, eszközöket értékesítésre kijelöli a táblázatban szereplő meghirdetési áron.

A Képviselő-testület felhatalmazza a polgármestert, hogy a beérkezett ajánlati árakról döntsön, és az értékesítés utáni Képviselő-testületi ülésen számoljon be az értékesítésről.

**Felelős:** Lengyel Endre polgármester

**Határidő:** folyamatos