

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2026. január 29-i rendes ülésére

**Tárgy: Előterjesztés az Iparterület 4565/14 hrsz alatti raktárhelyiség bérbeadásával kapcsolatos dokumentumok jóváhagyásáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Dr. Rennerné dr. Radvánszki Anikó jegyző |
| **Az előterjesztés előzetesen egyeztetve:** | Ördögh Edit alpolgármester  Kasziba Sándor osztályvezető  Halász-Csiba Renáta |
| **Törvényességi ellenőrzést végezte:** | Dr. Rennerné Dr. Radvánszki Anikó jegyző |
| **Bizottsági véleményezésre megkapta:** | Gazdaságfejlesztési és Városüzemeltetési Bizottság  Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű/**minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * 1 db pályázati felhívás * 1 db helyszínrajz * 1 db bérleti szerződés |

Jánoshalma, 2026. január 23.

**Tisztelt Képviselő-testület!**

Jánoshalma Városi Önkormányzat Képviselő-testülete 2022. évben már egyszer folytatott le pályázati eljárást a Jánoshalma, 4565/14 helyrajzi számon található gyümölcsfeldolgozó üzem területén 14,38m2-es raktárhelység bérbeadása vonatkozásában, amely eljárást azonban ajánlat hiányában érvénytelennek kellett nyilvánítani.

A pályázat fenntartási időszakára vállalt indikátort azonban az Önkormányzatnak teljesíteni kell, így szükséges ismételten a fenti ingatlanrész vonatkozásában a bérletre vonatkozó pályázati eljárást lefolytatni.

A jelen pályázat esetében nem elégséges a beszerzési eljárás lefolytatása, hanem kifejezetten a pályázatban meghatározott alapfeltétel kell, hogy teljesüljön, miszerint a bérlő(k) kiválasztására nyílt eljárásban és piaci áron kerülhet sor. A nyílt eljárás lefolytatása pedig átlátható és megkülönböztetés mentes módon és a vonatkozó jogszabályok betartásával lehetséges, vagyis pályáztatási felhívást meg kell jelentetni ajánlatkérő honlapján, hirdetőtábláján és a helyi közösségi médiában is.

A pályáztatási eljárás tartalmazza a bérleti kondíciókat és a bonyolítandó eljárás rendjét.

A pályáztatási eljárás és a bérleti szerződés tervezete a TOP-1.1.2-16-BKI-2017-00005 számú pályázathoz kapcsolódó területrész bérbeadásának vonatkozásában az előterjesztés mellékletét képezi.

A bérlő kiválasztására vonatkozóan lefolytatott eljárás teljes dokumentációja, az eljárást lezáró képviselő-testületi döntéssel együtt megküldésre kerül majd a pályázatokat felügyelő Irányító Hatóság felé véleményezés és jóváhagyás céljából.

A bérleti szerződések a jóváhagyó tanúsítvány kézhezvételét követően köthető meg a bérlőkkel.

A fentiekre tekintettel kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete elfogadja a TOP-1.1.2-16-BKI-2017-00005 számú pályázat keretében bérbeadásra kerülő területrész vonatkozásában a bérlő kiválasztására vonatkozó Pályázati felhívást és a Bérleti szerződést a melléklet szerinti tartalommal.

Felhatalmazza a Polgármestert, hogy a pályázati felhívást aláírja és közzé tegye.

Felhatalmazza továbbá a polgármestert arra is, hogy a határidő eredménytelen letelte esetén a pályázat benyújtási határidejét további egy hónnappal meghosszabbítsa.

**Felelős**: Lengyel Endre polgármester

**Határidő**: folyamatos