

**RENDELET-TERVEZET**

**Jánoshalma Városi Önkormányzat**

**Képviselő-testületének**

2026. január 29-i rendes ülésére

**Tárgy: Rendelet-tervezet az étkezési térítési díjak megállapításáról és beszedéséről**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Juhász Anikó osztályvezető |
| **Az előterjesztés előzetesen egyeztetve:** | Dr. Rennerné dr. Radvánszki Anikó jegyző |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | **rendelet**/határozat |
| **A döntéshez szükséges többség:** | egyszerű/**minősített** |
| **A honlapon nyilvánosságra hozható:** | **igen**/nem/részben |
| **Mellékletek:** | * Rendelet-tervezet melléklettel, indokolással * Előzetes hatásvizsgálati lap * Ügyvezetői kérelem |

Jánoshalma, 2026. január 23.

**Tisztelt Képviselő-testület!**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 21/A. § (3) bekezdése értelmében a települési önkormányzat biztosítja a gyermekétkeztetést, az általa fenntartott óvodában, továbbá a közigazgatási területén az állami intézményfenntartó központ (köznevelési fenntartó) által fenntartott nem bentlakásos nevelési oktatási intézményben. A Gyvt. 146. § (1) bekezdése a szerint a személyes gondoskodást nyújtó gyermekjóléti alapellátás keretében biztosított gyermekek napközbeni ellátásáért, valamint a gyermekétkeztetésért térítési díjat kell fizetni.

A Jánoshalmi Közétkeztetési Kft. megküldte az étkeztetés új díjait, ezért szükséges az étkeztetési díjak módosítása.

Időszerűvé vált a Jánoshalma Városi Önkormányzat Képviselő-testületének a gyermekétkeztetés térítési díjairól szóló 13/2023. (V. 26.) önkormányzati rendeletének komplex felülvizsgálata.

A fentiek alapján kérem a Tisztelt Képviselő-testületet, hogy az előterjesztést megtárgyalni és a rendeletet megalkotni szíveskedjék!