**Jánoshalma Városi Önkormányzat Képviselő-testületének 3/2026. (I. 30.) önkormányzati rendelete**

**a korlátozott várakozási területek kijelöléséről és használatuk szabályairól szóló 2/2025. (I.31.) önkormányzati rendelet módosításáról**

[1] Jánoshalma Városi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva,

[2] a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján a következőket rendeli el.

**1. §**

A korlátozott várakozási területek kijelöléséről és használatuk szabályairól szóló 2/2025. (I. 31.) önkormányzati rendelet 2. §-a a következő e) és f) ponttal egészül ki:

*(A rendelet területi hatálya az alábbi lehatárolt várakozási területekre terjed ki:)*

„*e)* Béke tér 17. sz. alatti társasházzal szemben a Szakiskola oldalában az Orczy utcától a Bernáth Zoltán utca felé 15 méter (5. melléklet)

*f)* Béke téren a Rákóczi u. 14. sz. alatti Vegyes Iparcikk bolt Béke téri oldalán a Rákóczi úttól a Polgármesteri Hivatal felé 10 méter (5. sz. melléklet)”

**2. §**

A korlátozott várakozási területek kijelöléséről és használatuk szabályairól szóló 2/2025. (I. 31.) önkormányzati rendelet az 1. melléklet szerinti 5. melléklettel egészül ki.

**3. §**

Ez a rendelet 2026. március 1-jén lép hatályba.

**4. §**

A rendelet kihirdetéséről a jegyző gondoskodik.

|  |  |
| --- | --- |
| Lengyel Endre polgármester | Dr. Rennerné dr. Radvánszki Anikó jegyző |

A rendelet a mai napon kihirdetésre került.

Jánoshalma, 2026. január 30.

Dr. Rennerné dr. Radvánszki Anikó

jegyző

*1. melléklet a 3/2026. (I. 30.) önkormányzati rendelethez*

„*5. melléklet a 2/2025. (I. 31.) önkormányzati rendelethez*

**”**

Általános indokolás

Jánoshalma Városi Önkormányzat Képviselő-testülete 2025. január 30-i ülésén döntött arról, hogy a városban négy helyen korlátozott várakozási övezetet jelöl ki.

Az elmúlt egy év tapasztalata és a helyi vállalkozók kérése alapján indokolt további két helyen korlátozott várakozási övezetet kijelölni, mivel a parkolók közelében lévő szolgáltatók, üzletek megközelítéséhez szükséges lenne a parkoló autók körforgása, az áruszállítás megoldására. Ezek az üzletek és szolgáltatások nem rendelkeznek saját udvarral, így az állandó jelleggel parkoló autók miatt az áruszállítás nehézkessé vált, a vásárlók az üzletek mellet nem tudnak parkolni. A jelenleg javasolt helyeken megoldást jelentene a korlátozott várakozási övezet bevezetése.

Részletes indokolás

**Az 1. §-hoz**

Tartalmazza az újonnan kijelölt korlátozott várakozási övezetek helyének leírását.

**A 2. §-hoz**

Tartalmazza az újonnan kijelölt várakozási övezetek térképi megjelenítését.

**A 3. §-hoz és a 4. §-hoz**

Hatályba léptető rendelkezések.